b"\n_START_ARTICLE_\nCat\xc3\xa0strofe maltusiana\n_START_PARAGRAPH_\nLa cat\xc3\xa0strofe malthusiana \xc3\xa9s un esdeveniment previst per la teoria demogr\xc3\xa0fica de Thomas Malthus. En aquesta teoria es preveia un augment en progressi\xc3\xb3 geom\xc3\xa8trica o exponencial en la poblaci\xc3\xb3 juntament amb un augment en progressi\xc3\xb3 aritm\xc3\xa8tica en la producci\xc3\xb3 agr\xc3\xadcola d'aliments que causaria una situaci\xc3\xb3 de pauperitzaci\xc3\xb3 i economia de subsist\xc3\xa8ncia que podria desembocar en una extinci\xc3\xb3 de l'esp\xc3\xa8cie humana i que Malthus va pronosticar per a l'any 1880. Encara que la previsi\xc3\xb3 va fallar, el malthusianisme segueix vigent, el terme cat\xc3\xa0strofe malthusiana se segueix utilitzant per descriure situacions cr\xc3\xadtiques que poden fer inviable o molt dificultosa la superviv\xc3\xa8ncia de la poblaci\xc3\xb3 humana si persisteix el seu creixement."